國際奧林匹克委員會

國際奧林匹克委員會，係現代奧林匹克運動會嘅負責者，亦負責選出每次搞奧運會嘅國。

呢個組織由法國人顧拜旦男爵响1894年6月23號建立，第一任主席係迪米特里奧斯·韋基拉斯。目前有100個委員同埋32個榮譽委員。

佢哋依照《奧林匹克憲章》領導「奧林匹克運動」，為奧運會同埋五環會徽嘅專屬管理機構，係領導奧林匹克運動同埋決定有關奧林匹克運動問題嘅最高權力機關，對每4年搞一次嘅奧運會擁有一切權力，佢同佢哋嘅成員國或地區、同埋國際單項體育組織互相承認。佢哋嘅阿頭，係由國際奧委會全體會議揀選出嚟，另設副主席4人、委員6名，工作語文係法文、英文，另外重使用德文、西班牙文、俄文、阿拉伯文。佢哋係帶有奧林匹克休戰永久性質嘅聯合國觀察員。

歷任主席 
 韋基拉斯
 顧拜旦
 拉圖爾伯爵
 艾德斯特隆
 布倫達治
 基拉寧男爵
 薩馬蘭奇
 羅格伯爵
 湯馬士巴哈

Olympic Games Medals, Results, Sports, Athletes